CELEX: 32012D0227
Language: sl
Date: 2012-04-24 00:00:00
Title: 2012/227/EU: Sklep Sveta z dne 24. aprila 2012 o stališču Evropske unije v Skupnem odboru EGP glede spremembe Priloge II (Tehnični predpisi, standardi, preskušanje in certificiranje) k Sporazumu EGP

28.4.2012   
            
            
               SL
            
            
               Uradni list Evropske unije
            
            
               L 116/2
            
         SKLEP SVETA
   z dne 24. aprila 2012
   o stališču Evropske unije v Skupnem odboru EGP glede spremembe Priloge II (Tehnični predpisi, standardi, preskušanje in certificiranje) k Sporazumu EGP
   (2012/227/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 114 in člena 218(9) Pogodbe,
   ob upoštevanju Uredbe Sveta (ES) št. 2894/94 z dne 28. novembra 1994 o ureditvi za izvajanje Sporazuma o Evropskem gospodarskem prostoru (1) in zlasti člena 1(3) Sporazuma,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Priloga II k Sporazumu o Evropskem gospodarskem prostoru (2) (v nadaljnjem besedilu: Sporazum EGP) vsebuje posebne določbe in ureditve glede tehničnih predpisov, standardov, preskušanja in certificiranja.
            
         
               (2)
            
            
               Uredbo (ES) št. 110/2008 Evropskega parlamenta in Sveta z dne 15. januarja 2008 o opredelitvi, opisu, predstavitvi, označevanju in zaščiti geografskih označb žganih pijač (3) bi bilo treba vključiti v Sporazum EGP.
            
         
               (3)
            
            
               Priporočilo Komisije 2010/133/EU z dne 2. marca 2010 o preprečevanju in zmanjševanju kontaminacije žganja iz koščičastega sadja in žganja iz tropin koščičastega sadja z etilkarbamatom ter nadzorovanju stopenj etilkarbamata v teh pijačah (4) bi bilo treba vključiti v Sporazum EGP.
            
         
               (4)
            
            
               Uredba (ES) št. 110/2008 razveljavlja Uredbo Sveta (EGS) št. 1576/89 z dne 29. maja 1989 o določitvi splošnih pravil o opredelitvi, opisu in predstavitvi žganih pijač (5), ki je vključena v Sporazum EGP in bi jo zato bilo treba v okviru Sporazuma EGP razveljaviti.
            
         
               (5)
            
            
               Uredba Komisije (EGS) št. 1014/90 z dne 24. aprila 1990 o določitvi podrobnih izvedbenih pravil za opredelitev, opis in predstavitev žganih pijač (6), ki je vključena v Sporazum EGP, je prenehala veljati (7) in jo je zato treba iz Sporazuma EGP črtati.
            
         
               (6)
            
            
               Za zmanjšanje problemov, ki jih lahko povzroči uživanje alkohola, lahko države Efte na nediskriminatorni podlagi prepovejo dajanje žganih pijač, ki so namenjene ljudem za neposredno zaužitje in katerih alkoholni delež je večji od 60 %, na svoj nacionalni trg.
            
         
               (7)
            
            
               Zaradi posebnih značilnosti sistema registracije geografskih označb za žgane pijače ter dejstva, da se iz držav Efte pričakuje zelo majhno število registracij, se odstavek 4(d) Protokola 1 k Sporazumu EGP ne sme uporabljati za te zadeve. Posledično bo Komisija izvajala postopke za uporabo in registracijo geografskih označb tudi v zvezi z zahtevki iz držav Efte, ki so pogodbenice Sporazuma EGP.
            
         
               (8)
            
            
               Stališče Unije v Skupnem odboru EGP bi zato moralo temeljiti na priloženem osnutku sklepa –
            
         SPREJEL NASLEDNJI SKLEP:
   Člen 1
   Stališče Evropske unije v Skupnem odboru EGP o predlaganih spremembah Priloge II (Tehnični predpisi, standardi, preskušanje in certificiranje) k Sporazumu EGP temelji na osnutku sklepa Skupnega odbora EGP, ki je priložen temu sklepu.
   Člen 2
   Ta sklep začne veljati na dan sprejetja.
   
      V Luxembourgu, 24. aprila 2012
      
         
            Za Svet
         
         
            Predsednik
         
         N. WAMMEN
      
   
   
      (1)  UL L 305, 30.11.1994, str. 6.
   
      (2)  UL L 1, 3.1.1994, str. 3.
   
      (3)  UL L 39, 13.2.2008, str. 16.
   
      (4)  UL L 52, 3.3.2010, str. 53.
   
      (5)  UL L 160, 12.6.1989, str. 1.
   
      (6)  UL L 105, 25.4.1990, str. 9.
   
      (7)  UL C 30, 6.2.2009, str. 18.
   
      OSNUTEK
      SKLEP št. …/2012 SKUPNEGA ODBORA EGP
      z dne …
      o spremembi Priloge II (Tehnični predpisi, standardi, preskušanje in certificiranje) k Sporazumu EGP
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (1), kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum EGP), in zlasti člena 98 Sporazuma,
      ob upoštevanju naslednjega:
      
                  (1)
               
               
                  Uredbo (ES) št. 110/2008 Evropskega parlamenta in Sveta z dne 15. januarja 2008 o opredelitvi, opisu, predstavitvi, označevanju in zaščiti geografskih označb žganih pijač (2) bi bilo treba vključiti v Sporazum EGP.
               
            
                  (2)
               
               
                  Priporočilo Komisije 2010/133/EU z dne 2. marca 2010 o preprečevanju in zmanjševanju kontaminacije žganja iz koščičastega sadja in žganja iz tropin koščičastega sadja z etilkarbamatom ter nadzorovanju stopenj etilkarbamata v teh pijačah (3) bi bilo treba vključiti v Sporazum EGP.
               
            
                  (3)
               
               
                  Uredba (ES) št. 110/2008 razveljavlja Uredbo Sveta (EGS) št. 1576/89 z dne 29. maja 1989 o določitvi splošnih pravil o opredelitvi, opisu in predstavitvi žganih pijač (4), ki je vključena v Sporazum EGP in bi jo zato bilo treba v okviru Sporazuma EGP razveljaviti.
               
            
                  (4)
               
               
                  Uredba Komisije (EGS) št. 1014/90 (5), ki je vključena v Sporazum, je prenehala veljati (6) in bi jo zato bilo treba iz Sporazuma EGP črtati.
               
            
                  (5)
               
               
                  Zaradi posebnih značilnosti sistema registracije geografskih označb za žgane pijače ter dejstva, da se iz držav Efte pričakuje zelo majhno število registracij, se zdi smiselno, da se odstavek 4(d) Protokola 1 k Sporazumu EGP ne uporablja za te zadeve. To ne posega v druge sklepe Skupnega odbora.
               
            
                  (6)
               
               
                  Ta sklep se navezuje na zakonodajo v zvezi z žganimi pijačami. Zakonodaja o žganih pijačah se ne uporablja za Lihtenštajn, dokler je nanj razširjena uporaba Sporazuma med Evropsko skupnostjo in Švicarsko konfederacijo o trgovini s kmetijskimi proizvodi (7), kakor je navedeno v uvodu poglavja XXVII Priloge II k Sporazumu EGP. Ta sklep se zato ne bi smel uporabljati za Lihtenštajn.
               
            
                  (7)
               
               
                  Prilogo II k Sporazumu EGP bi bilo zato treba spremeniti –
               
            SPREJEL NASLEDNJI SKLEP:
      Člen 1
      Poglavje XXVII Priloge II (Tehnični predpisi, standardi, preskušanje in certificiranje) k Sporazumu EGP se spremeni:
      
                  1.
               
               
                  besedilo točke 1 (Uredba Sveta (EGS) št. 1576/89) in točke 2 (Uredba Komisije (EGS) št. 1014/90) se črta;
               
            
                  2.
               
               
                  vstavita se naslednji točki:
                  
                              "9.
                           
                           
                              
                                 32008 R 0110: Uredba (ES) št. 110/2008 Evropskega parlamenta in Sveta z dne 15. januarja 2008 o opredelitvi, opisu, predstavitvi, označevanju in zaščiti geografskih označb žganih pijač (UL L 39, 13.2.2008, str. 16), kakor jo spreminja:
                              
                                          —
                                       
                                       
                                          
                                             32008 R 1334: Uredba (ES) št. 1334/2008 Evropskega parlamenta in Sveta z dne 16. decembra 2008 o aromah in nekaterih sestavinah živil z aromatičnimi lastnostmi za uporabo v in na živilih (UL L 354, 31.12.2008, str. 34).
                                       
                                    Za namen tega sporazuma veljajo določbe Uredbe (ES) št. 110/2008 z naslednjimi prilagoditvami:
                              
                                          (a)
                                       
                                       
                                          določbe Uredbe (ES) št. 110/2008 ne posegajo v pravico držav Efte, da na nediskriminatorni podlagi prepovejo dajanje žganih pijač, ki so namenjene ljudem za neposredno zaužitje in katerih alkoholni delež je večji od 60 %, na svoj nacionalni trg;
                                       
                                    
                                          (b)
                                       
                                       
                                          države Efte se povabi, da pošljejo opazovalce na seje Odbora za žgane pijače iz člena 25, ki obravnava zadeve, zajete v aktih iz Sporazuma EGP. Predstavniki držav Efte v celoti sodelujejo pri delu odbora, vendar nimajo pravice do glasovanja;
                                       
                                    
                                          (c)
                                       
                                       
                                          odstavek 4(d) Protokola 1 k Sporazumu EGP se ne uporablja za poglavje III Uredbe (ES) št. 110/2008;
                                       
                                    
                                          (d)
                                       
                                       
                                          v Prilogi III k Uredbi (ES) št. 110/2008 se doda naslednje:
                                          
                                                      Kategorija proizvoda
                                                   
                                                   
                                                      Geografska označba
                                                   
                                                   
                                                      Država porekla (natančno geografsko poreklo je opisano v tehnični dokumentaciji)
                                                   
                                                
                                                      
                                                                  15.
                                                               
                                                               
                                                                  Vodka
                                                               
                                                            
                                                   
                                                      
                                                         Íslenskt Vodka / Icelandic Vodka
                                                      
                                                   
                                                   
                                                      Islandija
                                                   
                                                
                                                      
                                                         Norsk Vodka / Norwegian Vodka
                                                      
                                                   
                                                   
                                                      Norveška
                                                   
                                                
                                                      
                                                                  24.
                                                               
                                                               
                                                                  Akvavit/aquavit
                                                               
                                                            
                                                   
                                                      
                                                         Íslenskt Brennivín / Icelandic Aquavit
                                                      
                                                   
                                                   
                                                      Islandija
                                                   
                                                
                                                      
                                                         Norsk akevitt / Norsk Aquavit / Norsk Akvavit / Norwegian Aquavit
                                                      
                                                   
                                                   
                                                      Norveška
                                                   
                                                
                                                      Druge žgane pijače
                                                   
                                                   
                                                      Geografska označba, navedena v tej točki, zadeva proizvode, ki niso opredeljeni v Uredbi (ES) št. 110/2008. Zato jih je treba dopolniti s prodajno oznako ‚žgana pijača‘.
                                                      Države Efte, ki proizvajajo tovrstne žgane pijače, obvestijo druge pogodbenice o nacionalnih opredelitvah teh proizvodov.
                                                   
                                                   
                                                       
                                                   
                                                
                                    
                        
                              10.
                           
                           
                              
                                 32010 H 0133: Priporočilo Komisije 2010/133/EU z dne 2. marca 2010 o preprečevanju in zmanjševanju kontaminacije žganja iz koščičastega sadja in žganja iz tropin koščičastega sadja z etilkarbamatom ter nadzorovanju stopenj etilkarbamata v teh pijačah (UL L 52, 3.3.2010, str. 53)."
                           
                        
            Člen 2
      Besedili Uredbe (ES) št. 110/2008 in Priporočila 2010/133/EU v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
      Člen 3
      Ta sklep začne veljati […] pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma EGP (8).
      Člen 4
      Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
      
         V Bruslju, […]
         
            
               Za Skupni odbor EGP
            
            
               Predsednik
            
            
               Sekretarja Skupnega odbora EGP
            
         
      
      
         (1)  UL L 1, 3.1.1994, str. 3.
      
         (2)  UL L 39, 13.2.2008, str. 16.
      
         (3)  UL L 52, 3.3.2010, str. 53.
      
         (4)  UL L 160, 12.6.1989, str. 1.
      
         (5)  UL L 105, 25.4.1990, str. 9.
      
         (6)  UL C 30, 6.2.2009, str. 18.
      
         (7)  UL L 114, 30.4.2002, str. 132.
      
         (8)  [Navedena ni nobena ustavna zahteva.] [Navedene so ustavne zahteve.]